Harry Gregg

Harry Gregg (født 27. oktober 1932, død 16. februar 2020) var en nordirsk fotballspiller og trener. Han var keeper for Manchester United på slutten av 1950-tallet og første halvdel av 1960-tallet. Han overlevde München-ulykken i 1958, hvor han bare fikk lettere skader, og sies å ha reddet livet til flere andre passasjerer ved å dra dem ut fra det brennende flyvraket.

Gregg ankom Manchester United kun halvannen måned før flyulykken. Gregg, som allerede var nordirsk landslagskeeper, ble kjøpt fra andredivisjonsklubben Doncaster Rovers FC i desember 1957, og han gikk rett inn på laget. I Uniteds første kamp etter flyulykken, var Gregg og Bill Foulkes de to eneste fra klubbens ordinære førstelag som var i stand til å spille. Han var med på å vinne FA-cupen i 1963, men ble aldri ligamester. Da United vant ligaen i 1964/65, mistet Gregg hele sesongen på grunn av skade, og da klubben vant et nytt ligagull i 1966/67 hadde han blitt solgt til Stoke City FC.

Til sammen spilte Gregg 249 kamper for Manchester United. Han spilte også 25 landskamper for , og deltok i fotball-VM i 1958. Etter at spillerkarrieren tok slutt i 1967, var han manager i Shrewsbury Town FC, Swansea City AFC, Crewe Alexandra FC og Carlisle United FC.

Han ble i 2018 forfremmet til offiser (OBE) av Order of the British Empire.

Referanser

Eksterne lenker 
 
 

Nordirske fotballspillere
Nordirske fotballtrenere
Spillere i Fotball-VM 1958
Fotballspillere for Coleraine FC
Fotballspillere for Doncaster Rovers FC
Fotballspillere for Manchester United FC
Fotballspillere for Stoke City FC
Fotballtrenere for Shrewsbury Town FC
Fotballtrenere for Swansea City AFC
Fotballtrenere for Crewe Alexandra FC
Fotballtrenere for Carlisle United FC
Personer fra Magherafelt
Personer fra Coleraine